作者:高明《蔡伯喈琵琶記》
標題:水調歌頭
內容:屏開金孔雀，褥隱繡芙蓉。獸爐煙嫋，蓮臺絳蠟吐春紅。廣設珊瑚席子，高把真珠簾卷，環列翠屏風。人間丞相府，天上蕊珠宮。錦遮圍，花熳爛，玉玲瓏。繁弦脆管，歡聲鼎沸畫堂中。簇擁金釵十二，座列三千珠履？談笑盡王公。正是門闌多喜氣，女婿近乘龍。(外白)狀元來了未？(末白)遠遠望見一簇人馬鬧炒，想是狀元來了。(生上唱)。